જુનાગઢ શહેરમાં મારુતિ નંદનના મંદિરોને રોશની અને વિવિધ રીતે સજાવટ કરવામાં આવી છે અને સવારથી જ ભક્તજનો દાદાના દર્શને ઉમટિયા છે, શહેરના ભવનાથ સ્થિત લંબે હનુમાન, પંચહાટડી ચોક ખાતે આવેલા ભુતાવડી હનુમાનજી, વણઝારી ચોક, અગ્રાવત ચોક તેમજ રેલ્વે સ્ટેશન નજીક આવેલા  હનુમાનજી મંદિર સહિતના મંદિરોએ આજે સવારે ધ્વજારોહણ બાદ મહાઆરતી, છપ્પનભોગ સહિતના વિવિધ કાર્યક્રમો યોજાયા હતા અને શહેરની ગલીએ ગલીએથી લઈને સમગ્ર સોરઠમાં હનુમાનજી મંદિરો ખાતે તેના  હનુમાન ચાલીસા, ચોપાઈના પાઠ, બટુક ભોજન, મહાપ્રસાદના કાર્યક્રમ યોજાયા હતા.